СЪОБЩЕНИЕ
НА ВНИМАНИЕТО НА ГРАЖДАНИТЕ:

Във връзка с настъпилата извънредна обстановка вследствие на обилните валежи на територията на Община Царево, РЗИ-Бургас извърши пробонабиране на питейни води от централната водопроводна мрежа на 25.09.2023 г. на с. Лозенец, гр. Царево, гр. Китен и с. Изгрев за провеждане на анализи по химични и микробиологични показатели, съгласно Наредба № 9 за качество на водата, предназначена за питейно-битови цели.
Резултатите от изпитването на пробите питейни води по изследваните микробиологични показатели „колиформи“, „ешерихия коли“ и „ентерококи“ и по химични показатели съответстват на изискванията на Наредба № 9 за качество на водата, предназначена за питейно-битови цели.
ВиК ЕАД гр. Бургас е извършило пробонабиране на питейни води от централната водопроводна мрежа на 25.09.2023 г. на с. Лозенец, гр. Царево, гр. Китен, с. Варвара, гр. Ахтопол, с. Резово и с. Синеморец за провеждане на анализи по химични и микробиологични показатели, съгласно Наредба № 9 за качество на водата, предназначена за питейно-битови цели.
Резултатите от изпитването на пробите питейни води по изследваните химични показатели в единични пунктове от гр. Царево, гр. Ахтопол и с. Синеморец показват несъответствие с изискванията на Наредба № 9 за качество на водата, предназначена за питейно-битови цели по следните показатели:
· гр. Ахтопол по показатели „желязо“ и „манган“;
· гр. Царево и с. Синеморец по показател „желязо“.
В резултат на възобновените строително-монтажни работи по укрепването на носещата конструкция на резервоара за питейна вода към ПСПВ „Ясна поляна“, е възможно възникване на отклонения в качествата на питейната вода в населени места които се водоснабдяват от водоснабдителна система „Ясна поляна“. 

